BRAVO TARA!

Dok ovo pišem razmišljam o svojim pomešanim osećanjima posle prisustvovanja priredbi koju je izvela Tarina predškolska grupa, o suzama koje nisam mogla da obuzdam, o suzama radosti, suzama ponosa, suzama neke neopisive tuge, posle svega što smo zajedno prošle u vrtiću "Veseljko"...Tara je danas i recitovala i pevala i igrala i aplaudirala sa svojim drugarima, ravnopravno...Veliko hvala njenim vaspitačicama Jaci, Mariji i Marijani, njenoj oligofrenološkinji Dragani, Jeleni ..svim onim roditeljima koji su bez ikakvih predrasuda aplaudirali i mojoj Tari... hvala i onima koji su radili to što su radili, oni su nas, i tebe i mene, samo napravili jačim, i dali nam, i tebi i meni još jaču volju, želju, upornost i istrajnost da se borimo, da ti danas budeš ovakva kao što si bila na današnjoj priredbi, a bila si...sjajna!

BRAVO TARA! USPELA SI! POBEDILA SI!

Obrenovac ,18.mart 2015.godine